20. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1150 της 19/23 Δεκ. 1980 (ΦΕΚ Α΄ 293) Περί ιδρύσεως Κέντρου Υδροβιολογικών Ερευνών (ΚΥΒΕ) εις το Πανεπιστήμιον Ιωαννίνων. Έχοντες υπ' όψει:  1)Τας διατάξεις των άρθρων: α)31(παρ. 3 και 4) του Ν.Δ. 3974/1959 "περί τροποποιήσεως και συμπληρώσεως των περί των Ανωτάτων Εκπαιδευτικών Ιδρυμάτων ισχυουσών διατάξεων" και β)Μόνου του Π.Δ. 704/79 "περί περιορισμού συναρμοδιοτήτων κατά την έκδοσιν διοικητικών πράξεων επί αντικειμένων αρμοδιότητος Υπουργείου Προεδρίας Κυβερνήσεως, Εθνικής Παιδείας και Θρησκευμάτων και Οικονομικών". 2.Την γνώμην της Συγκλήτου του Πανεπιστημίου Ιωαννίνων (συνεδρία: 15-2-78) και 3.Την υπ' αριθ. 599/1979 γνωμοδότησιν του Συμβουλίου της Επικρατείας, προτάσει των Υπουργών Οικονομικών και Εθνικής Παιδείας και Θρησκευμάτων, αποφασίζομεν: Ίδρυσις – Σκοπός Άρθρ.1.-1.Ιδρύεται εις το Πανεπιστήμιον Ιωαννίνων Κέντρον Υδροβιολογικών Ερευνών (ΚΥΒΕ). 2.Σκοπός του δια παρόντος ιδρυομένου Κέντρου είναι. α)Η συστηματική έρευνα και μελέτη του υπάρχοντος υδροβιολογικού πλούτου των ποταμών, λιμνών και θαλασσών της Ελλάδος και ιδιαιτέρως του βορειοδυτικού τμήματος αυτής,  β)Η εγκλιμάτισις και καλλιέργεια νέων ποικιλιών ανωτέρας ποιότητος ιχθύων και θαλασσινών καταλλήλων δι' εκμετάλλευσιν. γ)Η μελέτη των δυνατοτήτων αναπτύξεως και εκμεταλλεύσεως του υδροβιολογικού πλούτου. δ)Η μελέτη των δυνατοτήτων αξιοποιήσεως διαφόρων απορριμμάτων, ως και ετέρων μέχρι τούδε μη εκμεταλλευσίμων γεωργικών και θαλασσίων προϊόντων. ε)Η μελέτη της μολύνσεως του περιβάλλοντος και η εξεύρεσις μεθόδων αντιμετωπίσεως αυτής. στ)Η μελέτη των δυνατοτήτων εκμεταλλεύσεως του θαλασσίου πλούτου της αιγιαλίτιδος ζώνης. Διοίκησις του Κέντρου Άρθρ.2.-α)Το Κέντρον διοικείται υπό πενταμελούς Διοικητικού Συμβουλίου, αποτελουμένου εκ τακτικών καθηγητών του Πανεπιστημίου Ιωαννίνων ειδικών επί θεμάτων σχετικών πρός τους σκοπούς του Κέντρου. β)Τα μέλη του Διοικητικού Συμβουλίου του Κέντρου ορίζονται δι' αποφάσεως του Υπουργού Εθνικής Παιδείας και Θρησκευμάτων μετά πρότασιν της Συγκλήτου του Πανεπιστημίου Ιωαννίνων επί θητεία τριών ετών. γ)Ο Πρόεδρος και Αντιπρόεδρος του Διοικητικού Συμβουλίου εκλέγονται κατά την πρώτην συνεδρίασιν αυτού συγκαλουμένην υπό του αρχαιοτέρου των μελών αυτού. Ο Αντιπρόεδρος αναπληροί τον Πρόεδρον ελλείποντα, απόντα ή κωλυόμενον. δ)Το Διοικητικόν Συμβούλιον ευρίσκεται εν απαρτία εφόσον οι παρόντες είναι περισσότεροι των απόντων. Αι αποφάσεις αυτού λαμβάνονται δια πλειοψηφίας των παρόντων, εν ισοψηφία δε νικά η ψήφος του Προέδρου αυτού. ε)Το Διοικητικόν Συμβούλιον διοικεί το Κέντρον και αποφασίζει επί παντός θέματος αναγομένου εις την λειτουργίαν και την εν γένει δράσιν αυτού. (Μετά τη σελ. 634, 12) Σελ. 634,13 Τεύχος Ε83 – Σελ. 93 Πανεπιστήμιο Ιωαννίνων 31.Η.α.17-20 Πόροι του Κέντρου Άρθρ.3.-Πόροι του δια του παρόντος ιδρυομένου Κέντρου είναι: α)Η αναγραφομένη εις τον Προϋπολογισμόν του Πανεπιστημίου Ιωαννίνων πίστωσις δια την λειτουργίαν του Κέντρου προερχομένη εκ της κρατικής προς το Πανεπιστήμιον τούτο επιχορηγήσεως. β)Κληρονομίαι, Κληροδοτήματα, δωρεαί εν ζωή και αιτία θανάτου, ως πάσης φύσεως οικονομικαί ενισχύσεις ημεδαπών ή αλλοδαπών φυσικών ή νομικών προσώπων, καταλειπομένων εις το Πανεπιστήμιον Ιωαννίνων υπέρ των σκοπών του Κέντρου. γ)Πρόσοδοι εκ της εκτελέσεως υπό του Κέντρου πάσης φύσεως μελετών ή ερευνών δια λογαριασμόν του Δημοσίου και ετέρων πάσης φύσεως νομικών ή φυσικών προσώπων. δ)Πρόσοδοι εκ της διαχειρίσεως της διατεθείσης εις το Κέντρον περιουσίας του Πανεπιστημίου Ιωαννίνων. Παρά τη Τραπέζη της Ελλάδος λειτουργεί ίδιος λογιστικός λογαριασμός υπό τίτλον "Κεφάλαιον του Κέντρου Υδροβιολογικών Ερευνών του Πανεπιστημίου Ιωαννίνων", εις τον οποίον κατατίθενται ή μεταφέρονται τα έσοδα του Κέντρου και πληρώνονται εις βάρος αυτού αι δαπάναι τούτου, αναγράφονται δε υπό ίδιον φορέα και κωδικούς αριθμούς εξόδων του Προϋπολογισμού του ως άνω Πανεπιστημίου αι απαιτούμεναι δια την λειτουργίαν του Κέντρου πιστώσεις.